Riječi s č i ć (2)

1. Pročitaj tekst. Riječi s č zaokruži plavom bojom, riječi s ć zaokruži zelenom bojom, a riječi s čić zaokruži ljubičastom bojom.

Djevojčica je krenula u dućan gdje se prodaje voće, povrće i ostale kućne potrepštine.

Od kuće je ponijela vrećicu u kojoj će osim voća i povrća donijeti šećer, čokoladu, naranče i zašećerene kolačiće.

Dječak je ostao kod kuće igrajući se šarenim igračkama.

U dječjoj sobi ima mnogo autića, plišanih medvjedića i zečića, jedan stolić, krevet s jastučićima i ormarić. Osim igranja dječak voli i čitanje.

Učiteljica voli kad joj dječak čita iz čitanke.

Kad se vratila iz dućana, djevojčica je odlučila počistiti kutić lutaka u svojoj sobi.

Četkom je počešljala lutke i promijenila im odjeću.

Nakon toga odlučila je pročitati priču o čarobnjaku i njegovom čarobnom štapiću.

Izula je papuče i skočila na krevet.

Već je odlučila koju će priču čitati dječaku u četvrtak nakon doručka.